ตลท.ยังไม่สั่งหยุดพักการซื้อขาย
ระบบการซื้อขายหุ้นของตลาดหลักทรัพย์ช่วงบ่าย26ก.ย.ขัดข้องก่อนกลับมาซื้อขายปกติ ยังไม่สั่งพักซื้อขาย
26 ก.ย. 2554

ระบบการซื้อขายหุ้นของตลาดหลักทรัพย์ช่วงบ่าย26ก.ย.ขัดข้องก่อนกลับมาซื้อขายปกติ ยังไม่สั่งพักซื้อขาย
ดัชนีหุ้นไทยเปิดตลาดภาคบ่ายวันที่ 26 ก.ย. ปรับตัวลดลงต่อเนื่อง และหลังจากที่ซื้อขายไปไปได้เพียง 5 นาที ระบบการซื้อขายของตลาดหลักทรัพย์เกิดขัดข้อง จนต้องพักการซื้อขายไปชั่วขณะ ซึ่งยังไม่ใช่มาตรการสั่งหยุดพักการซื้อขาย(เซอร์กิต เบรกเกอร์)ที่จะใช้อัตโนมัติเมื่อดัชนีปรับตัวลดลงถึงระดับ 10%
ล่าสุดตลาดหุ้นกลับมาซื้อขายเป็นปกติอีกครั้ง โดยดัชนีอยู่ที่ระดับ 889.83 จุด ลดลง 68.60 จุด หรือ 7.16% ด้วยมูลค่าการซื้อขาย 30,578 ล้านบาท ขณะที่ระหว่างวันดัชนีปรับตัวลดลงต่ำสุดที่ระดับ 867.86 จุด